钦定古今图书集成/明伦汇编/官常典/第748卷 > 陈预抱〈弟预养 预怀 子默通 从子默恒 默言〉 许宣〈弟采 宫〉
## 钦定古今图书集成/明伦汇编/官常典/第748卷 > 陈预抱〈弟预养 预怀 子默通 从子默恒 默言〉 许宣〈弟采 宫〉

张毓粹　、武同芳　、刘芳名　、刘芳世　、蔺之粹　、乔于昆　、蔺完馪　、王光显　、乔国屏、王邦纪　、蔺相裔　、张一鹭　、张一鹏　、牛一元、

按《明外史忠义传》：“预抱，舞阳人。母段早寡，抚预抱及
其弟预养、预怀，皆为诸生，力田好学，善承母志。崇祯
十四年，流贼陷舞阳，母先赴井，三子从之。预抱妻黄
携其子默通，预养妻马，携其子默恒，默言亦从之。三
世共九人，一时尽节。时郡邑诸生死者甚众，录其著
者：内乡许宣及二弟采宫，慷慨好义。贼陷邓州，宣兄”
弟结里中壮士直入其城，擒伪官，坚守许家寨。贼怒，
攻破之。采从母常先投井死，宣、宫皆詈贼被杀，宫妻
锺、采妻陈并自经，其妹亦詈贼被杀。时称《许氏七烈》。
贼之攻偃师也，张毓粹父子佐有司城守。贼入城，大
骂被杀，并害其二子、妻蔺与三女、二孙，悉赴井死。贼
杀武同芳母，同芳喷血大骂，支解而死。刘芳名、刘芳
世、蔺之粹、乔于昆、蔺完馪、王光显、乔国屏、王邦纪、蔺
相裔、张一鹭、张一鹏、牛一元，皆抗节死。芳名、完馪妻
皆张氏，与邦纪妻高并从死。一鹭、一鹏父亦骂贼死。